smcproject/ml-wiki-sentences huggingface dataset:
വടക്ക് തൃശ്ശൂർ ജില്ലയിലെ പൊയ്യ , മേത്തല പഞ്ചായത്തുകളും, തെക്ക് കരുമാല്ലൂർ , കുന്നുകര പഞ്ചായത്തുകളും, കിഴക്ക് പാറക്കടവ് , കുന്നുകര, കുഴൂർ (തൃശ്ശൂർ) പഞ്ചായത്തുകളും, പടിഞ്ഞാറ് ചേന്ദമംഗലം , വടക്കേക്കര , മേത്തല (തൃശ്ശൂർ) പഞ്ചായത്തുകളുമാണ് പുത്തൻവേലിക്കര ഗ്രാമപഞ്ചായത്തിന്റെ അതിരുകൾ.
തുരുത്തിപ്പുറം, തുരുത്തൂർ, വെള്ളോട്ടുപുറം, കല്ലേപറമ്പ്, പുത്തൻവേലിക്കര, പഞ്ഞിപ്പളള, മാനംചാരിക്കുന്ന്, വട്ടേക്കാട്ടുകുന്ന്, കൊടിക്കുത്തുകുന്ന്, ഇളന്തിക്കര, കീഴുപ്പാടം, കോഴിത്തുരുത്ത്, തേലത്തുരുത്ത്, ചെറുകടപ്പുറം  എന്നിവയാണ് ഇവിടുത്തെ പ്രധാന പ്രദേശങ്ങൾ.
കൂടാതെ ഏതാനും തുരുത്തുകളും കൂടിയുണ്ട് ഇവിടെ.
കൊച്ചിരാജ്യത്തിന്റെയും തിരുവിതാംകൂറിന്റെയും സാംസ്കാരിക പൈതൃകം ഏറ്റുവാങ്ങിയ ഒരു പ്രദേശമാണ് പുത്തൻവേലിക്കര.
കൂടാതെ പുരാതന വാണിജ്യകേന്ദ്രമായ മുസിരിസുമായി ഈ പ്രേദേശത്തിനു ബന്ധമുണ്ടെന്നും പറയപ്പെടുന്നു.
ഈ പ്രദേശത്ത് പ്രാചീനകാലം മുതൽക്കുതന്നെ ദ്രാവിഡരുടെ ജനവാസം ഉണ്ടായിരുന്നു.
ഇവിടെ നിന്നു കിട്ടിയ നന്നങ്ങാടികൾ ഈ കണ്ടെത്തലിൻ ശക്തി നല്കുന്നു.
വേലിയേറ്റം മൂലം പുതിയതായി ഉണ്ടായ കരയാണ് പുത്തൻവേലിക്കര എന്നൊരു കഥ ഇവിടെ നിലനില്ക്കുന്നുണ്ട്.
ഈ പ്രദേശം കുഴിക്കുമ്പോൾ കിട്ടുന്ന കടൽജീവികളുടെ അവശിഷ്ടങ്ങൾ ഈ കഥയ്ക്ക് ബലം നല്കുന്നു.
ബുദ്ധൻ എനന പദത്തിന്റെ ഗ്രാമ്യരൂപമാണ് പുതൻ, പുത്തൻ എന്നതിലെ സ്ത്ക്കെ.
ബൗദ്ധരുടെ ആദികാല കേന്ദ്രങ്ങളിലൊന്നായ ഈ സ്ഥലം ബുദ്ധൻവേലിക്കരയായിരുന്നു.
പുത്തൻ കുരിശ് പോലുള്ള സ്ഥലനാമങ്ങളും ഇതിൻ ഉപോൽബലകമാണ്.
സ്ഥലനാമങ്ങൾ കൊടികുത്തുകുന്ന് - ടിപ്പുസുൽത്താൻ കൊടികുത്തിയ സ്ഥലം ഇളന്തിക്കര -  ഇളന്തിയുടെകരയായ വട്ടേക്കാട്ടുകുന്ന് - ചുറ്റും കാടുണ്ടായിരുന്ന കുന്ന്.
കീഴുപ്പാടം - കീഴൂർ മനയുടെ സ്വത്തായതുകൊണ്ടാണ് ഈ പേരു വന്നത് ചെറുകടപ്പുറം - പണ്ട് കടലുപോലെയിരിന്ന കൊടുങ്ങല്ലൂർ കായലിന്റെ ഭാഗമായിരുന്ന സ്ഥലം.
തുരുത്തൂർ:തുരുത്തായ പ്രദേശം തുരുത്തിപ്പുറം - തുരുത്തുകൾക്കും അപ്പുറം മാനാഞ്ചേരികുന്ന് - മാനത്തോട് അടുത്തുകിടക്കുന്ന കുന്ന്.
ചൗക്കകടവ് - തിരുവിതാംകൂർ ചുങ്കം പിരിച്ചിരുന്ന കടവ്.
പ്രധാന ജീവിതോപാധി എന്നത് പാരമ്പര്യ വ്യവസായങ്ങളായിരുന്നു.
വ്യവസായങ്ങളെന്നതിലുപരി കൈതൊഴിലുകളിലായിരുന്നു ഇവിടെയുള്ളവർ ഉപജീവനത്തിനായി മാർഗ്ഗം കണ്ടെത്തിയിരുന്നത്.
കയർ വ്യവസായമായിരുന്നു അതിലൊന്ന് , കൂടാതെ പനമ്പ് , കുട്ട നെയ്ത്ത് എന്നിവയെല്ലാം ഇവിടെ നിലവിലുണ്ടായിരുന്നു.
കൂടാതെ പുഴയുടെ കരയായതിനാൽ മത്സ്യബന്ധനം നടത്തി ജീവിക്കുന്നവരും ഇവിടെയുണ്ട്.
ആരാധനാലയങ്ങൾ പുത്തൻവേലി ഇൻഫന്റ് ജീസസ് പള്ളി:ഇരിങ്ങാലക്കുട രൂപതയുടെ കീഴിൽ ഉള്ള സിറോ മലബാർ പള്ളി.
സെന്റ് ജോർജ്ജ് പള്ളി - ഇളന്തിക്കര:ഇരിങ്ങാലക്കുട രൂപതയുടെ കീഴിൽ ഉള്ള സിറോ മലബാർ പള്ളി തുരുത്തൂർ സെന്റ്‌ തോമസ്‌ പള്ളി :തോമസ്ലീഹ കുഴിച്ചത് എന്ന് കരുതപ്പെടുന്ന ഒരു കിണർ ഇവിടെ ഉണ്ട്.
ഈസ്റ്റ് തുരുത്തിപ്പുറം ജപമാല രാജ്ഞി ചർച്ച്:കോട്ടപ്പുറം രൂപത തുരുത്തിപ്പുറം ഫ്രാൻസിസ് അസ്സീസ്സി ചർച്ച്:കോട്ടപ്പുറം രൂപത കുരിശിങ്കൽ ചർച്ച്:കോട്ടപ്പുറം രൂപത (പറങ്കി നാട്ടിയ കുരിശു-പോർച്ചുഗീസുകാർ സ്ഥാപിച്ച ഈ പള്ളിയിൽ അവർ സ്ഥാപിച്ച കുരിശു മുത്തപ്പന്റെ കുരിശു കാണാം) സെന്റ്‌ പോൾസ് ചർച്ച് മാനാംചെരിക്കുന്നു,പുത്തൻവേലിക്കര -കോട്ടപ്പുറം രൂപത സെന്റ്‌ ആന്റണിസ് ചർച്ച കരോട്ടുകര,പുത്തൻവേലിക്കര -ഇരിങ്ങാലക്കുട രൂപത അസ്സിസ്സി ഭവൻ,മനംചെരിക്കുന്നു പുത്തൻവേലിക്കര,കോട്ടപ്പുറം രൂപതയുടെ കീഴിൽ ഉള്ള ഒരു ധ്യാന കേന്ദ്രമാണ്.
ആവേത്ത് സുബ്രഹ്മണ്യസ്വാമി ക്ഷേത്രം മാളവന ശിവക്ഷേത്രം തുരുത്തൂർ മഹാവിഷ്ണു ക്ഷേത്രം(കുടുംബി സേവ സംഘം വക) തൃക്കയിൽ വിഷ്ണുക്ഷേത്രം ഭഗവതി ക്ഷേത്രം, സ്റ്റേഷൻ കടവ്, പുത്തൻവേലിക്കര വിദ്യാഭ്യാസസ്ഥാപനങ്ങൾ ഹൈസ്ക്കൂൾ ഇളന്തിക്കര ലോവർ പ്രൈമറി സ്ക്കൂൾ പുത്തൻവേലിക്കര തുരുത്തൂർ സെന്റ്‌ തോമസ്‌ യു പി സ്കൂൾ തുരുത്തിപ്പുറം സെന്റ്‌ ജോസഫ് ഹൈസ്കൂൾ വിവേക ചന്ദ്രിക സഭ ഹയർ സെക്കണ്ടറി സ്കൂൾ സെന്റ്‌ ആന്റണിസ് (CBSE) ഹൈസ്കൂൾ മേരിവാർഡ്‌ ഇംഗ്ലീഷ് മീഡിയം(ICSE Syllabys)ഹൈസ്കൂൾ മന്നം മെമോറിയൽ എൻ എസ് എസ് (CBSE)സ്കൂൾ പ്രെസന്റേഷൻ കോളേജ് ഓഫ് അപ്ലൈഡ് സയൻസ് - മാനാഞ്ചേരിക്കുന്ന് - പുത്തൻവേലിക്കര SNDP വെള്ളാപ്പള്ളി മെഡിക്കൽ കോളേജ് ചാലാക്ക വാർഡുകൾ തുരുത്തൂർ ഈസ്റ്റ് പഞ്ഞിപ്പള്ള മാനാഞ്ചേരികുന്ന് പുത്തൻ വേലിക്കര നോർത്ത് വട്ടേക്കാട്ട് കുന്ന് കൊടികുത്തിയ കുന്ന് ഇളന്തിക്കര ചെറുകടപ്പുറം തേലതുരുത്ത് മാളവന പുത്തൻ വേലിക്കര സൌത്ത് പുത്തൻ വേലിക്കര ബസാർ പുത്തൻ വേലിക്കര വെസ്റ്റ് പുലിയംതുരുത്ത് തുരുത്തിപ്പുറം വെള്ളോട്ടുപുറം തുരുത്തൂർ വെസ്റ്റ് സ്ഥിതിവിവരകണക്കുകൾ സ്ഥിതിവിവരകണക്കുകൾ ജില്ല എറണാകുളം ബ്ലോക്ക് പാറക്കടവ് വിസ്തീർണ്ണം 19.87 വാർഡുകൾ 16 ജനസംഖ്യ 29082 പുരുഷൻമാർ 14361 സ്ത്രീകൾ 14721 പുറത്തേക്കുള്ള കണ്ണികൾ തദ്ദേശസ്വയംഭരണസ്ഥാപനം ഔദ്യോഗിക വെബ്സൈറ്റ Archived 2010-09-23 at the Wayback Machine .
പ്രസന്റേഷൻ കോളേജ് ഓഫ് അപ്ലൈഡ് സയൻസ് Archived 2008-08-07 at the Wayback Machine .
പുത്തൻവേലിക്കര.
കോം Archived 2008-06-23 at the Wayback Machine .
അവലംബം ↑ തദ്ദേശസ്വയംഭരണവകുപ്പ് വെബ്സൈറ്റ് Archived 2010-09-23 at the Wayback Machine .
പുത്തൻവലിക്കര പേരിനു പിന്നിൽ ↑ വി.വി.കെ. വാലത്ത്.
കേരളത്തിലെ സ്ഥല ചരിത്രങ്ങൾ എറണാകുളം ജില്ല.
വടക്കൻ പറവൂർ ഇംഗ്ലീഷ് വിലാസം https://ml.wikipedia.org/wiki/North_Paravur പറവൂർ അപരനാമം: വടക്കൻ പറവൂർ പറവൂർ 10°08′55″N 76°13′48″E ﻿ / ﻿ 10.1486°N 76.2300°E ﻿ / 10.1486; 76.2300 ഭൂമിശാസ്ത്ര പ്രാധാന്യം പട്ടണം രാജ്യം ഇന്ത്യ സംസ്ഥാനം കേരളം ജില്ല എറണാകുളം ഭരണസ്ഥാപനം(ങ്ങൾ) നഗരസഭ ചെയർമാൻ കോൺഗ്രസ് ' ' വിസ്തീർണ്ണം ചതുരശ്ര കിലോമീറ്റർ ജനസംഖ്യ 30056 (2001) ജനസാന്ദ്രത / ച.
മീ കോഡുകൾ • തപാൽ • ടെലിഫോൺ 683513 +91484 സമയമേഖല UTC +5:30 പ്രധാന ആകർഷണങ്ങൾ ചെറായി കടപ്പുറം പുത്തൻ വേലിക്കര വിനോദസഞ്ചാരകേന്ദ്രം‍ , കോട്ടക്കാവ് സെന്റ്.
തോമസ് പള്ളി
എറണാകുളം ജില്ലയിലെ ഒരു പ്രാചീന നഗരമാണ് പറവൂർ .
തദ്ദേശീയമായി പറൂർ എന്നും അറിയപ്പെടുന്ന ഇതാണ് മുസിരിസ് എന്ന പ്രാചീന പട്ടണമെന്നും അഭിപ്രായം ഉയർന്നിട്ടുണ്ട്.
മുൻസിപ്പാലിറ്റിയും താലൂക്ക് ആസ്ഥാനവും ഇതേ പേരിൽ തന്നെയാണ് അറിയപ്പെടുന്നത്.
എറണാകുളം ജില്ലയുടെ തെക്കേയറ്റത്തുള്ള മറ്റൊരു പറവൂർ തെക്കൻ പറവൂർ എന്നറിയപ്പെടുന്നതിനാൽ, ഈ പ്രദേശം വടക്കൻ പറവൂർ എന്നറിയപ്പെടുന്നു.
കൊല്ലം ജില്ലയിൽ ഈ പേരിനോടു സാമ്യം ഉള്ള പരവൂർ എന്ന ഒരു പട്ടണവും ഉണ്ട്.
സംഘകാല കൃതികളിൽ പരാമർശങ്ങൾ ഉള്ള പറയൂർ ആണ് പറവൂർ അല്ലെങ്കിൽ പറൂർ ആയത്.
തമിഴിൽ നിന്നും മലയാളത്തിലേക്കുള്ള മൊഴിമാറലിൽ നാമപദത്തിലെ ഐ കാരം നഷ്ടപ്പെട്ട് പറയൂരായതാണ് എന്നു കരുതുന്നു.
പറയരുടെ ഊര് ആണ് പറയൂർ ആകുന്നത്.
പറയരുടെ ഊരുകൾക്ക് പണ്ട് പറച്ചേരി എന്നും പറഞ്ഞിരുന്നു.
പറൈയൂരിൻറെ ഏറ്റവും പഴക്കമുള്ള പരാമർശം ചിലപ്പതികാരത്തിൽ കാണാം.
തമിഴ് സംഘകാലം മുതൽ ബ്രാഹ്മണർ ആധിപത്യം ഉറപ്പിക്കുന്ന എ.ഡി. 8-ആം ശതകം വരെ അധഃപതനം അറിയാത്ത വർഗ്ഗമായിരുന്നു പറയർ .
സംഘകൃതികളിൽ പറയുന്ന നെയ്തൽ തിണകളിലെ പ്രധാന ശക്തികൾ പറവർ ആയിരുന്നു.
ആധി ചേരരുടെ തലസ്ഥാനമായ മാകോതൈക്ക് അടുത്ത് (മഹോദയപുരം) ആണ് പറവൂർ.
പറവർ കൂടുതലായി ചരിത്രം
കേരള ചരിത്രത്തിലെ ഏറ്റവും പ്രാചീനമായ പട്ടണങ്ങളിൽ ഒന്നാണിത്.
ചേരതലസ്ഥാനമായ മുസിരിസ്( മുചിരി, മാകോതൈ) അഥവാ കൊടുങ്ങല്ലൂരിന്റെ തുറമുഖപ്രദേശങ്ങൾ പറവൂരിലായിരുന്നു.
ഏഡനിൽ നിന്നും കൊടുങ്ങല്ലൂരിലെക്കുള്ള സമുദ്രമാർഗ്ഗം 40 ദിവസമാക്കി ചുരുക്കാമെന്നുള്ള ഹിപ്പാലസിന്റെ കണ്ടുപിടിത്തത്തിനു ശേഷം റൊമുമായുള്ള വാണിജ്യം വർദ്ധിച്ചു.
റോമൻ നാണയങ്ങൾ പറവൂരിൽ നിന്നും സമീപപ്രദേശങ്ങളിൽ നിന്നും കണ്ടെടുത്തിട്ടുണ്ട്.
പറവൂരിനടുത്തുള്ള വള്ളുവള്ളി എന്ന സ്ഥലത്തുനിന്നും ലഭിച്ച സ്വർണ്ണനാണയങ്ങൾ കൂടാതെ അടുത്തകാലത്ത് നടന്ന ഖനനത്തിലും നിരവധി ആദ്യകാല റോമൻ സ്വർണ്ണനാണയങ്ങൾ ലഭിച്ചിട്ടുണ്ട്.
പറവൂരിലെ കോട്ടക്കാവ് പള്ളി , തോമാശ്ലീഹ സ്ഥാപിച്ച പള്ളിയാണിതെന്ന് ഐതിഹ്യം.
പുരാതനകാലത്തെ ജൈനകേന്ദ്രമായിരുന്നു എന്നു ചരിത്രകാരന്മാർ
സംഘകാലത്ത് രചിക്കപ്പെട്ട ചിലപ്പതികാരത്തിൽ പറവൂരിനെ പറ്റി പരാമർശമുണ്ട്.
ചേരചക്രവർത്തി ചെക്കുട്ടുവന്റെ അനുജൻ ഇളങ്കോവടികൾ കൊടുങ്ങല്ലൂരിനു വടക്കായി അക്കാലത്ത് ഉണ്ടായിരുന്ന കോവിലകത്ത് താമസിച്ചുകൊണ്ടാണിതിന്റെ രചന നിർവ്വഹിച്ചത്.
കൊടുങ്ങല്ലൂരിലെ ഇന്നത്തെ മതിലകത്താണിത് ഇളങ്കൊവടികൾ ജൈനമതക്കാരനായിരുന്നു എന്നും തൃക്കണാമതിലകം ജൈനസംസ്കാരകേന്ദ്രവുമായിരുന്നു.
ഇതിനാൽ തന്നെ ഇന്നു പറവൂരിൽ നിലനിക്കുന്ന കോട്ടക്കാവുപള്ളി പുരതനകാലത്ത് കുണവായിർകോട്ടം എന്ന ജൈനകേന്ദ്രമായിരുന്നു എന്നു ചില ചരിത്രകാരന്മാർ കരുതുന്നു.
ആദിദ്രാവിഡസംസ്കാരത്തിന്റെ തെളിവുകൾ പറവൂരിന്റെ മണ്ണിൽ നിന്ന് പ്രത്യക്ഷത്തിൽ തുടച്ചുമാറ്റപ്പെട്ടിട്ടുണ്ട് എങ്കിലും സാംസ്കാരിക ജീവിതത്തിൽ അതിന്റെ പാദമുദ്രകൾ തെളിഞ്ഞുകാണുന്നുണ്ട്.
ഉദാഹരണത്തിനായി ആദിദ്രവിഡ ദേവതയായ അമ്മദൈവാരാധനയുടെ പ്രാക്തനരൂപം പറവൂരിലെ നന്ത്യാട്ടുകുന്നം എന്ന സ്ഥലത്തുള്ള കാളികുളങ്ങര ക്ഷേത്രത്തിലെ തെണ്ടുചുടൽ , കലം വയ്ക്കൽ എന്നീ അനുഷ്ഠാനങ്ങളിൽ തെളിഞ്ഞു കാണുന്നത് പുരാതനമായ സംഘകാലത്തെ ദ്രവിഡസംസ്കാരത്തിന്റെ പ്രതിധ്വനിയാൺ എന്നു കരുതുന്നവരുണ്ട്
പെരിപ്ലസ് ഓഫ് തെ ഏറിത്രിയൻസ് എന്ന ഗ്രീക്ക് ഗ്രന്ഥത്തിന്റെ പരിഭാഷയിൽ വിൽഫ്രദ് ഷോഫ്, ചേരതലസ്ഥാനമായ വഞ്ചി, പറവൂർ ആയിരിക്കണമെന്നു ഇമ്പീരിയൽ ഗസ്റ്റിയർ ഉദ്ദരിച്ചുകൊണ്ട് പ്രസ്താവിക്കുന്നുണ്ട്.
" പറവൂർ അഥവാ പറയൂർ (10ഒ10ൻ 76ഒ 15 ഇ ) പെരിയാർ കൊച്ചിക്കായലിൽ അവസാനികക്കുന്നുടത്തു സ്ഥിതി ചെയ്യുന്നു.
പറവൂർ ഇന്നും തിരക്കേരീയ വാണിജ്യ കേന്ദ്രമാണ്.
മുൻപ് ഇത് ചേര അഥവാ കേരളനാടിന്റെ ഭാഗമായിരുന്ന കൊച്ചീരാജ്യത്തിന്റെ ഭാഗമായിരുന്നു, ഇപ്പോൾ തിരുവിതാംകൂർ രാജ്യത്തിലാണ് എ.ഡി. 1-മ് ശതകത്തിന്റെ അന്ത്യത്തിലുണ്ടായ യഹൂദരുടെ ഇന്ത്യയിലേക്കുള്ള വൻ കുടിയേറ്റത്തിന്റെ കേന്ദ്രസ്ഥലവും പറവൂരായിരുന്നു.
Wilfred H, Schoff A. M.; The periplus of the erythrean Sea- Travel and Trade in the Indian ocean by a Merrchant of the first century; London, 1912, p. 54
ചരിത്ര പ്രാധാന്യമുള്ള ചേന്ദമംഗലം എന്ന സ്ഥലം ഇവിടെ ആണ്.
കൊച്ചി രാജാവിന്റെ മന്ത്രിമാർ ആയിരുന്ന പാലിയത്ത് അച്ചൻമാരുടെ ദേശം കൂടി ആണ് ചേന്ദമംഗലം.
പാലിയത്ത് കുടുംബത്തിന്റെ ഒരു കൊട്ടാരവും ഇവിടെ ഉണ്ട്.
എറണാകുളം ജില്ലയിലെ ആദ്യ നഗരസഭകളിൽ ഒന്നാണ് പറവൂർ നഗരസഭ.
1798 ൽ ടിപ്പുവിന്റെ പടയോട്ടം പറവൂരിലെ ജനങ്ങളെ വല്ലാതെ ബാധിച്ചു.
ആളുകൾ കൈയ്യിലുള്ളതെല്ലാം അവിടെത്തന്നെ കുഴിച്ചിട്ട ശേഷം ജീവനും കൊണ്ട് പലായനം ചെയ്യുകയുണ്ടായി.
എന്നാൽ യുദ്ധം ഒഴിഞ്ഞശേഷം പലർക്കും അത് തിരിച്ചെടുക്കാൻ സാധിച്ചില്ല.
അടുത്ത കാലത്ത് പറവൂരിനടുത്തുള്ള വള്ളുവള്ളി എന്ന സ്ഥലത്തു നിന്നും മണൽ ഖനനം ചെയ്യുന്ന സമയത്ത് ലഭിച്ച സ്വർണ്ണനാണയങ്ങൾ ഇങ്ങനെ യുദ്ധകാലത്ത് ആളുകൾ ഉപേക്ഷിച്ചുപോയതാവാം എന്നു കരുതുന്നു.
റോമൻ നാണയങ്ങളായിരുന്നു അവിടെ നിന്നും കണ്ടെടുത്തത്.
പറവൂർ ഒരു യുദ്ധഭൂമിയായിരുന്നതിന്റെ ശേഷിപ്പാണ് വെടിമറ എന്ന സ്ഥലം.
പരശുരാമൻ സൃഷ്ടിച്ച അറുപത്തിനാല് ഗ്രാമങ്ങളിൽ ഒന്നാണ് പറവൂർ എന്നു വിശ്വസിക്കപ്പെടുന്നു.
ആദിദ്രാവിഡരുടെ പ്രാർത്ഥനാരൂപമായ അമ്മദൈവത്തെ ആരാധിക്കുന്ന പതിവ് ഇപ്പോഴും പറവൂരിൽ നിലനിൽക്കുന്നുണ്ട്.
പറവൂരിൽ നന്ത്യാട്ടുകുന്നം എന്ന സ്ഥലത്തുള്ള കാളികുളങ്ങര ക്ഷേത്രത്തിലെ തെണ്ടു ചുടലും , കലംവെയ്ക്കലും  ഇതിനെ സൂചിപ്പിക്കുന്നു.
പറവൂർ പട്ടണത്തിനു വടക്കുഭാഗത്തു സ്ഥിതിചെയ്യുന്ന മാല്ല്യങ്കര എന്ന തീരത്താണ് സെന്റ്.
തോമസ് കപ്പലിറങ്ങിയത് എന്ന് ക്രൈസ്തവരുടെ ഗ്രന്ഥങ്ങളിൽ രേഖപ്പെടുത്തിയിരിക്കുന്നത്.
മാല്ല്യങ്കര എന്ന ഈ സ്ഥലപ്പേരിൽ നിന്നുമാണ് ഒരു വിഭാഗം ക്രൈസ്തവർക്ക്  മലങ്കര എന്ന പേരുത്ഭവിച്ചത്.
സമുദ്ര നിരപ്പിൽ നിന്നും 10 മീറ്റർ (32 അടി) ഉയരത്തിൽ സ്ഥിതി ചെയ്യുന്നു.
എറണാകുളം ജില്ലയുടെ വടക്കേ അറ്റത്തായി തൃശ്ശൂർ ജില്ല യോടു ചേർന്ന് കിടക്കുന്നു.
പെരിയാർ നദിയുടെ തീരത്ത് ആയതിനാലും നിരവധി തോടുകൾ ഉള്ളതിനാലും ഒരുപാടു കൊച്ചു കൊച്ചു ദ്വീപുകൾ ഇവിടെ കാണാം.
കൊടുങ്ങല്ലൂർ കായലും വരാപ്പുഴ കായലും ഈ ദേശത്താണ്.
പണ്ട് കാലങ്ങളിൽ പാരമ്പര്യ വ്യവസായങ്ങളായ കയർ നിർമ്മാണം, കൈത്തറി, കൃഷി എന്നിവക്ക് പേര് കേട്ട സ്ഥലം ആയിരുന്നു പറവൂർ.
ചേന്ദമംഗലം കൈത്തറി ഇന്നും പ്രസിദ്ധമാണ്.
ഏലൂർ-എടയാർ വ്യവസായ മേഖല പറവൂർ താലൂക്കിൽ ആണ്.
വിനോദസഞ്ചാരം വടക്കൻ പറവൂരിലെ ജൂതപ്പള്ളി
മനോഹരമായ ചെറായി ബീച്ച് ഇവിടെനിന്നും 6 കിലോമീറ്റർ അകലെയാണ്.
പറവൂർ പഴയ ഒരു വാണിജ്യ കേന്ദ്രവും ജൂത കുടിയേറ്റ മേഖലയുമായിരുന്നു .
ഒരു ജൂത സിനഗോഗും ഇവിടെ ഉണ്ട്.
ജൂതതെരുവ് എന്ന ഒരു പ്രദേശവും ഇവിടെ ഉണ്ട്.
ഒരുപാട് ജൂതന്മാർ ഇവിടെനിന്നും ഇസ്രായേൽ രൂപവത്കരിച്ചപ്പോൾ ഇസ്രായേലിലേക്ക് കുടിയേറിപ്പാർത്തു.
എറണാകുളം ജില്ലയുടെ വടക്കു ഭാഗത്തായി എറണാകുളം- തൃശ്ശൂർ അതിർത്തിയിലാണ് പറവൂർ സ്ഥിതി ചെയ്യുന്നത്.
പറവൂരിന്റെ ഒരതിര് വൈപ്പിൻ ദ്വീപ് ആണ് , മറ്റൊരതിര് തൃശ്ശൂർ ജില്ല ആണ്.
പുതിയ വിനോദസഞ്ചാര കേന്ദ്രമായി വികസിക്കപ്പെടുന്ന കോട്ടയിൽകോവിലകം പറവൂരിലാണ്.
മുസിരിസ് വികസന പദ്ധതിയുടെ ഭാഗമായി പറവൂരിൽ നിരവധി വിനോദ സഞ്ചാര പദ്ധതികൾ പുരോഗമിക്കുന്നു.
എ.ഡി. 52 ൽ സെന്റ്‌ തോമസിനാൽ സ്ഥാപിതമായ കോട്ടക്കാവ്‌ പള്ളി പ്രസിദ്ധമായ തീർത്ഥാടനകേന്ദ്രമാണ്‌.
വിശുദ്ധ തോമാസ് സ്ഥാപിച്ച ഏഴരപള്ളികളിൽ ഒന്നാണ് കോട്ടക്കാവ് പള്ളി.
ഇന്ത്യയിലെ ആദ്യ ക്രൈസ്തവദേവാലയമാണിതെന്ന്‌ കരുതപ്പെടുന്നുണ്ട്‌.
പറവൂരിന്റെ ചരിത്രത്തിൽ ഒരു പ്രധാന പങ്കു വഹിക്കുന്ന ആരാധാനാലയമാണ് കോട്ടക്കാവ് പള്ളി.
വിശുദ്ധ തോമാസ് സ്ഥാപിച്ചതാണ് ഈ പള്ളി എന്ന് കരുതപ്പെടുന്നു.
എന്നാൽ ജൈനമതക്കാരുടെ ആരാധനാലയത്തെ അവരുടെ പലായനത്തിനുശേഷം ക്രൈസ്തവർ സ്വന്തമാക്കിയതോ അവകാശം സ്ഥാപിച്ചതോ ആയിരിക്കാമെന്നും ഒരു വാദം നിലവിലുണ്ട്.
ഒരു കെ.എസ്.ആർ.ടി.സി. ഉപ ഡിപ്പൊയും സ്വകാര്യ ബസ് സ്റ്റാന്റും ഇവിടെ ഉണ്ട്.
എറണാകുളം, ആലുവ, കൊടുങ്ങല്ലൂർ, തൃശ്ശൂർ, ഗുരുവായൂർ എന്നിവിടങ്ങളിലേക്ക് ധാരാളം ബസുകൾ സർവീസ് നടത്തുന്നു.
ആലുവ ആണ് ഏറ്റവും അടുത്ത റെയിൽവേ സ്റ്റേഷൻ(16 കി.മി).
കൊച്ചി അന്താരാഷ്ട്ര വിമാനത്താവളം ഇവിടെ നിന്നും 20 കി.
മി അകലെ സ്ഥിതി ചെയ്യുന്നു.
ചില ഉൾനാടൻ ദ്വീപുകളേയും സ്ഥലങ്ങളെയും ബന്ധിപ്പിച്ചു കൊണ്ട് ബോട്ട് സർവീസും നിലവിലുണ്ട്.
പഴയ തിരുവിതാംകൂർ രാജ്യത്തിന്റെയും കൊച്ചി രാജ്യത്തിന്റെയും ഭരണ ഫലമായി പറവൂരിൽ ധാരാളം അമ്പലങ്ങൾ കാണാൻ കഴിയും.
കൂടാതെ പല കാലത്തായി കന്നഡ ബ്രാഹ്മണരും തമിഴ് ബ്രാഹ്മണരും ഇവിടെ വന്നു താമസിക്കുകയും അവരവരുടേതായ  അമ്പലങ്ങൾ പണി കഴിപ്പിക്കുകയും ചെയ്തിട്ടുണ്ട്.
ദക്ഷിണ മൂകാംബികാ ക്ഷേത്രം കോട്ടക്കാവ് പള്ളി സെന്റ് തോമസ്‌ യാകോബായ സിറിയൻ പള്ളി കണ്ണൻ കുളങ്ങര ശ്രീകൃഷ്ണ സ്വാമി ക്ഷേത്രം പെരുവാരം ശിവക്ഷേത്രം വെളുത്താട്ട് വടക്കൻ ചൊവ്വ ഭഗവതി ക്ഷേത്രം, കെടാമംഗലം (വരാഹി ക്ഷേത്രം) ജൂത പള്ളി നീലീശ്വരം ശിവക്ഷേത്രം പട്ടണം ശങ്കരനാരായണ ക്ഷേത്രം, മൂത്തകുന്നം കാളികുളങ്ങര ഭഗവതി ക്ഷേത്രം കൈമൾതുരുത്ത് ജുമാ മസ്ജിദ് മാട്ടുപുറം കോട്ടയിൽകോവിലകം ജുമാ മസ്ജിദ് മാഞ്ഞാലി ജുമാ മസ്ജിദ് പട്ടാളം ജുമാ മസ്ജിദ് പാറപ്പുറം ജുമാ മസ്ജിദ് ചേന്ദമംഗലം ഹോളിക്രോസ് പള്ളി ചേന്ദമംഗലം നിത്യസഹായമാതാ പള്ളി കുന്നത്ത് തളി മഹാദേവ ക്ഷേത്രം ചിറ്റേപറമ്പ് ഭഗവതി ക്ഷേത്രം, ഏഴിക്കര വിദ്യാലയങ്ങൾ പറവൂർ ബോയ്സ് ഹയർ സെക്കണ്ടറി സ്കൂൾ പറവൂർ ബോയ്സ് സെക്കണ്ടറി സ്കൂൾ പറവൂർ ഗേൾസ് ഹയർ സെക്കണ്ടറി സ്കൂൾ സമൂഹം സ്കൂൾ.
പുല്ലങ്കുളം ശ്രീ നാരായണ ഹയർ സെക്കണ്ടറി സ്കൂൾ.
അലോഷിയസ് സ്കൂൾ.
ജെർമൻസ് സ്കൂൾ.
ശ്രീ നാരായണ വിലാസം സംസ്കൃത ഹയർ സെക്കണ്ടറി സ്കൂൾ.
ആദർശ വിദ്യാഭവൻ, നന്ത്യാട്ടുകുന്നം, പറവൂർ.
കേസരി കോളേജ്.
എൽ.പി.ജീ.
എസ്. ഗവ.
എൽ.പി.ബി.എസ്. കണ്ണൻകുളങ്ങര.
ഹയർ സെക്കന്ററി സ്കൂൾ, ഏഴിക്കര.
പഞ്ചായത്തുകൾ ആലങ്ങാട് ഏലൂർ ഏഴിക്കര കടുങ്ങല്ലൂർ കരുമാല്ലൂർ കോട്ടുവള്ളി ചിറ്റാറ്റുകര ചേന്ദമംഗലം പുത്തൻവേലിക്കര വടക്കേക്കര വരാപ്പുഴ അടുത്തുള്ള പ്രദേശങ്ങൾ ഇതും കാണുക കൊല്ലം ജില്ലയിലെ പരവൂർ എറണാകുളം ജില്ലയിലെ തെക്കൻ പറവൂർ പരാമർശങ്ങൾ
സൈരന്ദ്രി blogspot - പറവൂർ എന്ന ലേഖനം
മുസിരിസ് ഇംഗ്ലീഷ് വിലാസം https://ml.wikipedia.org/wiki/Muziris റോമും തെക്കു-പടിഞ്ഞാറൻ ഇന്ത്യയുമായി തമ്മിൽ ബന്ധിപ്പിക്കുന്ന ചെങ്കടലിയിലൂടെയുള്ള വാണിജ്യ പാത
പുരാതന കാലത്ത്, ലോകത്തെ ഒരു പ്രധാന  വാണിജ്യതുറമുഖമെന്ന് അനുമാനിക്കപ്പെടുന്ന സ്ഥലമാണ് മുസിരിസ് .
ചേര രാജാക്കന്മാരുടെ പ്രധാന തുറമുഖ നഗരമായിരുന്ന മുസിരിസ് 2500 കൊല്ലം മുൻപ് ലോകത്തെ പ്രമുഖ വാണിജ്യ കേന്ദ്രമായിരുന്നു.
സുഗന്ധവ്യഞ്ജനങ്ങൾ മുതൽ അമൂല്യരത്നങ്ങൾ വരെ ഗ്രീക്കുകാർ , റോമാക്കാർ തുടങ്ങിയ പ്രമുഖ വാണിജ്യ രാജ്യങ്ങളുമായി കച്ചവടം ചെയ്തിരുന്നു.
മുസിരിസിനെക്കുറിച്ചുള്ള ആദ്യ പരാമർശങ്ങൾ കാണുന്നത് പുരാതന ഗ്രീക്ക് യാത്രാ രേഖയായ പെരിപ്ലസ് ഓഫ് ദി എറിത്രിയൻ സീ എന്ന കൃതിയിലും, അകനാനൂറ് എന്നറിയപ്പെടുന്ന തമിഴ് സംഘകൃതിയിലുമാണ്.
ഇവ രണ്ടും രചിക്കപ്പെട്ടത് ക്രിസ്തുവർഷം ആദ്യ നൂറ്റാണ്ടിലാണു.
ചേരനഗരമായിരുന്ന ഇന്നത്തെ കൊടുങ്ങല്ലൂരാണ് മുസിരിസ് എന്നായിരുന്നു പുരാവസ്തുഗവേഷകർ കരുതിയിരുന്നത്.
പിന്നീട് നടന്ന ഖനനങ്ങൾ പ്രകാരം മുസിരിസ് വടക്കൻ പറവൂരിനടുത്തുള്ള പട്ടണം എന്ന പ്രദേശം ആണെന്ന വാദവുമുണ്ടായി.
എന്നാൽ തുറമുഖമെന്ന കേന്ദ്ര പ്രദേശത്തിനോട് ചേർന്ന് വിശാലമായ പ്രദേശത്തു പരന്നുകിടന്നിരുന്ന പട്ടണങ്ങളുടെ ഒരു സാംസ്‌കാരിക സഞ്ചയമാണ് പൊതുവിൽ മുസിരിസ് എന്നാണ് കരുതുന്നത്.
ഇന്ന് വടക്കൻ പറവൂർ മുതൽ മതിലകം വരെ മുസിരിസ് ഹെറിറ്റേജ് പ്രദേശത്തിന്റെ ഭാഗമാണ്.
കന്യാകുമാരി ജില്ലയിലെ 'മുൻചിറ' പുരാതന മുസിരിസ് ആണെന്ന മറ്റൊരു വാദവും ഉയർന്നു വന്നിട്ടുണ്ട്.
പേർഷ്യ, മധ്യേഷ്യ, വടക്കൻ ആഫ്രിക്ക, ഗ്രീക്ക്, റോമൻ സാമ്രാജ്യങ്ങൾക്ക് ദക്ഷിണേന്ത്യയുമായുണ്ടായ വ്യാപാരത്തിൽ സുപ്രധാനമായ പങ്കു വഹിച്ചിരുന്ന പ്രദേശം കൂടിയായിരുന്നു മുസിരിസ്.
റോമൻ സാമ്രാജ്യത്തിലെ നാവികനും, ചരിത്രകാരനുമായിരുന്ന പ്ലൈനി ദ എൽഡർ ഇന്ത്യയിലെ ആദ്യത്തെ വാണിജ്യമേഖലയായാണു മുസിരിസിനെ രേഖപ്പെടുത്തിയിരിക്കുന്നത്.
ഒന്നാം നൂറ്റാണ്ടിലെ പ്രമുഖ വാണിജ്യതുറമുഖ കേന്ദ്രമായിരുന്നു മുസിരിസ്.
ദക്ഷിണേന്ത്യയിൽ , കേരളത്തിലെ കൊടുങ്ങല്ലൂരിനോട് ചേർന്നാണ് മുസിരിസ് നില നിന്നിരുന്നത് എന്ന് കരുതപ്പെടുന്നു.
കൊടുങ്ങല്ലൂർ ഭരിച്ചിരുന്ന ചേര - പാണ്ഡ്യരാജാക്കന്മാരുടെ കാലഘട്ടത്തിലാണ് മുസിരിസ് പ്രബലമായ വാണിജ്യ കേന്ദ്രമായി രൂപപ്പെടുന്നത്.
9ാം നൂറ്റാണ്ടിൽ പെരിയാർ തീരപ്രദേശത്ത് സ്ഥിതി ചെയ്തിരുന്ന 10 വൈഷ്ണവക്ഷേത്രങ്ങൾ അക്കാലഘട്ടത്തിലെ പാണ്ഡ്യരാജാക്കന്മാരുടെ സ്വാധീനത്തിനുള്ള തെളിവാണ്.
പൗരാണിക തമിഴ് കൃതികളിലും യൂറോപ്യൻ സഞ്ചാരികളുടെ രചനകളിലും മുസിരിസിനെക്കുറിച്ച് പരാമർശമുണ്ട്.
വിഭജിച്ചൊഴുകുക എന്നർത്ഥമുള്ള മുസിരി എന്ന തമിഴ് വാക്കിൽ നിന്നാണ് മുസിരിസ് എന്ന് പേര് ഉരുത്തിരിഞ്ഞത്.
അക്കാലത്ത് കൊടുങ്ങല്ലൂർ ഭാഗത്തൂടെ ഒഴുകിയിരുന്ന പെരിയാർ രണ്ടുശാഖകളായൊഴുകിയതിൽ നിന്നാണ് ഈ പദം ലഭിച്ചത് എന്ന് കരുതപ്പെടുന്നു.
ദക്ഷിണേഷ്യയിലെ പ്രമുഖവാണിജ്യ കേന്ദ്രമായിരുന്ന മുസിരിസ്, ഈജിപ്റ്റുകാർ , ഗ്രീക്കുകാർ , ഫിനീഷ്യൻസ് , യമനികൾ ഉൾപ്പെടെയുള്ള അറബികൾ തുടങ്ങിയ പ്രമുഖ വാണിജ്യ നഗരങ്ങളുമായെല്ലാം കച്ചവടം നടത്തിയിരുന്നു.
കയറ്റുമതി ചെയ്യപ്പെട്ടവയിൽ സുഗന്ധവ്യഞ്ജനങ്ങൾ ( കുരുമുളക് , ഏലം ), മരതകം , മുത്ത്‌ തുടങ്ങിയ അമൂല്യരത്നങ്ങൾ, ആനക്കൊമ്പ്, ചൈനീസ് പട്ട് തുടങ്ങിയവയെല്ലാംമുണ്ടായിരുന്നു.
14ം നൂറ്റാണ്ടിൽ പെരിയാറിലെ പ്രളയത്തിൽ മുസിരിസ് നാമാവശേഷമായി എന്നാണ് ചരിത്രരേഖകൾസാക്ഷ്യപ്പെടുത്തുന്നത്.
പൈതൃക മേഖല
കേരളത്തിൻറെ സമ്പന്നമായ വാണിജ്യചരിത്രത്തിലേക്ക് വെളിച്ചം വീശുന്നതാണ് നോർത്ത് പറവൂർ , പട്ടണം , കൊടുങ്ങല്ലൂർ പ്രദേശങ്ങളിൽ ഖനനം ചെയ്തതിലൂടെ ലഭിച്ച പൗരാണിക അവശിഷ്ടങ്ങൾ.
ശിലാലിഖിതങ്ങൾ, പൗരാണിക നാണയങ്ങൾ, വസ്ത്രങ്ങൾ, കാർഷികയന്ത്രങ്ങൾ, ചിത്രങ്ങൾ ആലേഖനം ചെയ്ത വസ്ത്രങ്ങൾ തുടങ്ങിയവയെല്ലാം സമീപപ്രദേശങ്ങളിലെ ഖനനത്തിലൂടെ ലഭിക്കുകയുണ്ടായി.
മുസിരിസ് നിലനിന്നിരുന്നു എന്ന് കരുതപ്പെടുന്ന പ്രദേശങ്ങളെ പൈതൃകസംരക്ഷണ മേഖലയായി പ്രഖ്യാപിക്കുകയുണ്ടായി.
ഏറണാകുളം ജില്ലയിലെ വടക്കൻ പറവൂർ മുതൽ തൃശൂർ ജില്ലയിലെ കൊടുങ്ങല്ലൂർ വരെ നീണ്ടു കിടക്കുന്നതാണ് മുസിരിസ്-പൈതൃകസംരക്ഷണമേഖല.
ഏറണാകുളം ജില്ലയിൽ ചേന്ദമംഗലം , ചിറ്റാറ്റുകര , വടക്കേക്കര , പള്ളിപ്പുറം പഞ്ചായത്തുകളും തൃശൂർ ജില്ലയിൽ എറിയാട് , മതിലകം , ശ്രീനാരായണപുരം വെള്ളാങ്ങല്ലൂർ പഞ്ചായത്തുകളും ഇതിൽ ഉൾപ്പെടുന്നു.
ഇന്ത്യയിലെ തന്നെ ഏറ്റവും പ്രാചീനമായ വാണിജ്യതുറമുഖമായിരുന്നു മുസിരിസ്.
റോമാക്കാർ, യവനക്കാർ തുടങ്ങിയവർ ആദ്യമായി തെക്കൻ ഏഷ്യൻ  ഭൂഖണ്ഡവുമായി വാണിജ്യബന്ധം സ്ഥാപിച്ചത് മുസിരിസുമായിട്ടാണ് എന്ന് കരുതപ്പെടുന്നു.
വിയന്ന മ്യുസിയത്തിൽ സൂക്ഷിച്ചിരിക്കുന്ന ഒരു ചുരുളിൽ (Papyrus) അലക്സാന്ദ്രിയയും മുസിരിസും തമ്മിൽ നടത്തിയിരുന്ന വാണിജ്യ കരാറുകളുടെ രേഖകൾ കാണാം.
2500വർഷങ്ങൾക്കു  മുൻപ് നിലനിന്നിരുന്ന അതീവസമ്പന്നമായ ഒരു തുറമുഖ സംസ്കാരത്തിന്റെ അവശേഷിപ്പാണ് മുസിരിസ്.
പൗരാണിക തമിഴ് സംഘം കൃതികളിൽ വാണിജ്യതുറമുഖമായിരുന്ന മുസിരിയെക്കുറിച്ച് നിരവധി പരാമർശങ്ങളുണ്ട്.
സംഘം കാലഘട്ടത്തിലെ പ്രമുഖ തമിഴ് കൃതിയായ ‘അകനന്നുറു’ (Aka-Nannuru) വിൽ പെരിയാർ തീരത്തടുക്കുന്ന യവനകപ്പലുകളെക്കുറിച്ച് പരാമർശമുണ്ട്.
സംഘം കാലഘട്ടത്തിലെ മറ്റൊരു പ്രമുഖ കൃതിയായ ‘പുരാനന്നുറു’ (Pura-Nannuru) വിൽ മുസിരിയുടെ ജലാശയങ്ങളെക്കുറിച്ചും , വാണിജ്യസംഘങ്ങളെക്കുറിച്ചും പരാമർശമുണ്ട്.
തമിഴ് പൗരാണിക കൃതിയായ പത്തിരുപ്പാട്ടിൽ (Pathiruppatu) കടലിൽ കൂടി കൊണ്ടുവന്ന ആഭരങ്ങളും മറ്റും സൂക്ഷിക്കുന്ന തുറമുഖങ്ങളെക്കുറിച്ച് പരാമർശങ്ങളുണ്ട്.
പൗരാണിക സഞ്ചാരിയായിരുന്ന പ്ലിനി യുടെ (Pliny the Elder) സഞ്ചാരലേഖനങ്ങളിൽ മുസിരിസിനെക്കുറിച്ചു പരാമർശമുണ്ട് സ്മാരകങ്ങൾ
പട്ടണം ഉദ്ഘനനത്തിൽ നിന്നും ലഭിച്ച വിവരങ്ങളിൽ മുസിരിസുമായി ബന്ധപ്പെട്ട നിരവധി സ്മാരകങ്ങളെക്കുറിച്ചുള്ള പരാമർശങ്ങൾ കാണാം.
പട്ടണം ഉദ്ഘനനപ്രദേശം
കൊടുങ്ങല്ലൂരിൽ നിന്ന് 12 കിലോമീറ്റർ  അകലെയുള്ള എറണാകുളം ജില്ലയിലെ ' പട്ടണം പ്രദേശത്തു നടത്തിയ ഘനനത്തിൽ മഹാശിലായുഗത്തിലെ (Megalithic age) പാത്രങ്ങൾ , ചെമ്പ് - ഇരുമ്പ് നാണയങ്ങൾ , പത്തെമാരികളുടെ അവശിഷ്ടങ്ങൾ, ചെറിയ തടിവള്ളങ്ങളുടെ അവശിഷ്ടങ്ങൾ തുടങ്ങിയ സുപ്രധാന തെളിവുകൾ ലഭിച്ചു.
പള്ളിപ്പുറം കോട്ട
1503 ൽ പോർട്ടുഗീസുകാർ നിർമ്മിച്ച കോട്ട മുസിരിസ് തുറമുഖത്തെത്തുന്ന കപ്പലുകൾ നന്നാക്കാനും,സാധനങ്ങൾ സൂക്ഷിക്കാനുമുള്ള സ്ഥലമായി ഉപയോഗിച്ചിരുന്നു.
ഒരു നിലയിൽ വെടിമരുന്നു സൂക്ഷിക്കുകയും മറ്റൊരു  നില ആശുപത്രിയായും ഉപയോഗിച്ച് വന്നു.
1662 ഡച്ചുകാർ കോട്ട കീഴടക്കുകയുണ്ടായി.
കരൂപ്പടന്ന ചന്ത, കോട്ടപ്പുറം ചന്ത
തൃശൂരിൽ സ്ഥിതി ചെയ്യുന്ന കരൂപ്പടന്ന ചന്തയും, കോട്ടപ്പുറം ചന്തയും മുസിരിസ് പ്രതാപകാലത്തെ പ്രമുഖ വാണിജ്യ കേന്ദ്രങ്ങളയിരുന്നു.
മുസിരിസ് തുറമുഖം വഴിയെത്തിയിരുന്ന വിദേശസാമഗ്രികൾ വ്യാപാരം ചെയ്തിരുന്ന പ്രമുഖ കേന്ദ്രങ്ങൾ കൂടിയായിരുന്നു കരൂപ്പടന്ന ചന്തയും കോട്ടപ്പുറം ചന്തയും.
മുസിരിസ് പൈതൃകസംരക്ഷണപദ്ധതി
കേരള സർക്കാരിൻറെ ആഭിമുഖ്യത്തിൽ നടത്തപ്പെടുന്ന പദ്ധതി, മൺമറഞ്ഞപോയ മുസിരിസിൻറെ ചരിത്രപരവും സാംസ്കാരികവുമായ ഔന്നത്യം പുറംലോകത്തിനു പ്രകാശനം ചെയ്യാൻ ലക്ഷ്യമിട്ടിട്ടുള്ളതാണ്.
2006ൽ പട്ടണം ഉദ്ഘനനത്തോടെയാണ് പദ്ധതി ആരംഭിച്ചത്.
ഇന്ത്യയിലെ ഏറ്റവും വലിയ പൈതൃകസംരക്ഷണപദ്ധതി കൂടിയാണ് മുസിരിസ്.
കൂടുതൽ വിവരങ്ങൾ പട്ടണം പുരാവസ്തുഖനനം കാണുക പുറത്തേയ്ക്കുള്ള കണ്ണികൾ "കേരള ടൂറിസം -മുസിരിസ് റഫറൻസുകൾ
കിടങ്ങൂർ (കോട്ടയം)
കേരളത്തിലെ കോട്ടയം ജില്ലയിലെ ഒരു ഗ്രാമമാണ് കിടങ്ങൂർ .
കോട്ടയം ജില്ലയിലെ രണ്ട് പ്രധാന പട്ടണങ്ങളായ കോട്ടയത്തിനും പാലായ്ക്കും ഇടയിലാണ് ഈ ഗ്രാമം സ്ഥിതി ചെയ്യുന്നത്.
ഉഴവൂർ ബ്ലോക്ക് പഞ്ചായത്തിലുൾപ്പെട്ട കിടങ്ങൂർ ഗ്രാമപഞ്ചായത്തിനു കീഴിലുള്ള പ്രദേശമാണിത്.
കിടങ്ങൂർ ഗ്രാമത്തിൻ്റെ ഹൃദയഭാഗത്തുകൂടിയാണ് മീനച്ചിലാർ ഒഴുകുന്നത്.
പല പ്രാചീന കയ്യെഴുത്തുപ്രതികളിലും പരാമർശിക്കപ്പെടുന്ന ഈ ഗ്രാമം കുറഞ്ഞത് നാലാം നൂറ്റാണ്ടിലെങ്കിലും നിലനിന്നിരുന്നതായി കരുതപ്പെടുന്നു.
75 വർഷങ്ങൾക്ക് മുമ്പ് ഒരു ലോവർ പ്രൈമറി സ്കൂളും രണ്ട് ഹൈസ്കൂളും ഉണ്ടായിരുന്നതിനാൽ ഈ ഗ്രാമം ഒരു കാലത്ത് സമീപ ഗ്രാമങ്ങളുടെ വിദ്യാഭ്യാസ കേന്ദ്രമായിരുന്നു.
1927-ൽ എൻഎസ്എസ് ഹൈസ്കൂൾ പണികഴിപ്പിച്ച സോഷ്യലിസ്റ്റ് ആയിരുന്ന ഇരിട്ടുകുഴിയിൽ പരമുപിള്ളയാണ് ഈ ഗ്രാമത്തിലെ ആദ്യത്തെ ലൈബ്രറി സ്ഥാപിച്ചത്.
ഈ ചെറിയ ഗ്രാമത്തിന് സമീപത്തായി മൂന്ന് സെക്കൻഡറി സ്കൂളുകളും മൂന്ന് ലോവർ പ്രൈമറി സ്കൂളുകളും ഉണ്ടായിരുന്നതിനാൽ ഗ്രാമത്തിലെ സാക്ഷരതാ നിരക്ക് വളരെ ഉയർന്നതാണ്.
KTU സിലബസ് പിന്തുടരുന്ന CAPE ന് കീഴിലുള്ള കിടങ്ങൂർ കോളേജ് ഓഫ് എഞ്ചിനീയറിംഗ് (CEK) എന്ന പേരിൽ ഒരു എഞ്ചിനീയറിംഗ് കോളേജും ഇവിടെ സ്ഥിതിചെയ്യുന്നു.
ഏകദേശം 2000 വർഷത്തിലേറെ പഴക്കമുള്ള പ്രസിദ്ധമായ കിടങ്ങൂർ സുബ്രഹ്മണ്യ ക്ഷേത്രം കിടങ്ങൂരിൽ സ്ഥിതി ചെയ്യുന്നു.
കൂടാതെ പിറയാർ ശിവകുളങ്ങര ക്ഷേത്രം, കത്തോലിക്കാ പള്ളിയായ ക്നാനായ കത്തോലിക്കാ പള്ളി (സെൻ്റ് മേരീസ് ചർച്ച്), സെൻ്റ് സെബാസ്റ്റ്യൻസ് ചർച്ച് മംഗലാരം (പാലാ രൂപത) എന്നിവയും ഇവിടെ സ്ഥിതി ചെയ്യുന്നു.
ശ്രദ്ധേയരായ ആളുകൾ കിടങ്ങൂർ ഗോപാലകൃഷ്ണപിള്ള , മുൻ എൻ.എസ്.എസ്. ജനറൽ സെക്രട്ടറി പി.കെ. വാസുദേവൻ നായർ , മുൻ കേരള മുഖ്യമന്ത്രി സിജോമോൻ ജോസഫ്, ഇന്ത്യൻ ക്രിക്കറ്റ് താരം മമിത ബൈജു , നടി അവലംബം
കിടങ്ങൂർ ഗോപാലകൃഷ്ണപിള്ള ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കിടങ്ങൂർ ഗോപാലകൃഷ്ണപിള്ള (ജീവിതകാലം : 1929 – 1995) നായർ സർവ്വീസ് സൊസൈറ്റിയുടെ മുൻ ജനറൽ സെക്രട്ടറിയായിരുന്നു.
എൻ.എസ്.എസിൻറെ യശസ്സ് വാനോളമുയർത്തിയ ഒരു മഹദ് വ്യക്തിയായി അദ്ദേഹം അറിയപ്പെടുന്നു.
1972 ൽ തുടങ്ങി ഏറെക്കാലം നായർ സർവ്വീസ് സൊസൈറ്റിയുടെ മുഖപത്രവും പിന്നീട് വാരികയുമായ സർവ്വീസിൻറെ പത്രാധിപരായി അദ്ദേഹം സേവനമനുഷ്ടിച്ചിരുന്നു.
കേരള സർവ്വകലാശാലയുടെ സെനറ്റ് അംഗം, സിൻഡിക്കേറ്റ് അംഗം എന്നീ നിലകളിലും അദ്ദേഹം പ്രവർത്തിച്ചിട്ടുണ്ട്.
ഓൾ കേരള പ്രൈവറ്റ് കോളേജ് മാനേജ്‌മെന്റ് അസോസിയേഷൻ പ്രസിഡന്റായും ഗുരുവായൂർ ദേവസ്വം മാനേജ്‌മെന്റ് കമ്മിറ്റി അംഗമായും തിരഞ്ഞെടുക്കപ്പെട്ടിട്ടുണ്ട്.
1974 ൽ കെ.പി. രാമചന്ദ്രൻ നായർ, കളത്തിൽ വേലായുധൻ നായർ, ആറന്മുള കേശവൻ നായർ എന്നിവരോടൊപ്പം ചേർന്ന് അദ്ദേഹം നാഷണൽ ഡെമോക്രാറ്റിക് പാർട്ടി (എൻ.ഡി.പി.) സ്ഥാപിച്ചു.
1983 ൽ അദ്ദേഹത്തിന്റെ കഴിവുകൾക്കുള്ള അംഗീകാരമായി സിംഗപ്പൂരിലെ ഇന്ത്യൻ ഹൈക്കമ്മീഷണറായി നിയമിക്കപ്പെട്ടതോടെ അദ്ദേഹം ജനറൽ സെക്രട്ടറി സ്ഥാനത്തുനിന്ന് ഒഴിവാകുകയും പിൻഗാമിയായി പി.കെ. നാരായണപ്പണിക്കർ എൻ.എസ്.എസ്. ജനറൽ സെക്രട്ടറിയായി സ്ഥാനമേറ്റെടുക്കുകയും ചെയ്തു.
1995-ൽ അദ്ദേഹം അന്തരിച്ചു.
1929 ൽ നാരായണ കൈമളുടേയും ഗൌരിക്കുട്ടിയമ്മയുടേയും മകനായി കോട്ടയം ജില്ലയിലെ കിടങ്ങൂരിലാണ് ഗോപാലകൃഷ്ണപിള്ള ജനിച്ചത്.
ഒരു പ്രമുഖ അഭിഭാഷകനായി അറിയപ്പെട്ടിരുന്ന അദ്ദേഹം 1954 മുതൽ പ്രാക്ടീസ് ആരംഭിച്ചു.
വിദഗ്ദ്ധനായ ഭരണാധികാരിയും പരിചയസമ്പന്നനും പ്രഗത്ഭനുമായ സംഘാടകനും മികച്ച വാഗ്മിയും അസമാന്യമായ വാക്ചാതുര്യവുമുള്ള ഒരു സമുദായ നേതാവുമായിരുന്ന അദ്ദേഹം.
1967-ൽ എൻ.എസ്‌.
എസ്. ജനറൽ സെക്രട്ടറിയായി തിരഞ്ഞെടുക്കപ്പെട്ട അദ്ദേഹം തുടർച്ചയായി നാല് തവണയായി ആ സ്ഥാനത്ത് തുടർന്നു.
അദ്ദേഹത്തിൻറെ ഭരണ കാലഘട്ടം എൻ.എസ്.സിന്റെ ചരിത്രത്തിലെ സുവർണ്ണ കാലഘട്ടമായി കണക്കാക്കപ്പെടുന്നു.
പുല്ലുവഴി ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
പുല്ലുവഴി , കേരളത്തിലെ എറണാകുളം ജില്ലയിലുള്ള രായമംഗലം ഗ്രാമപഞ്ചായത്തിലെ ഒരു ചെറിയ ഗ്രാമമാണ് .
എം.സി. റോഡിൽ സ്ഥിതിചെയ്യുന്ന ഇത് പെരുമ്പാവൂർ , മൂവാറ്റുപുഴ , കോതമംഗലം എന്നീ പട്ടണങ്ങളുമായി വളരെ സാമീപ്യമുളള ഗ്രാമമാണ്.
കേരള നിയമസഭയിലെ നിരവധി ജനപ്രതിനിധികളുടെ ജന്മ സ്ഥലമാണ് പുല്ലുവഴി.
ഏഴാം കേരളനിയമസഭ യിലേയ്ക്കു തെരഞ്ഞെടുക്കപ്പെടുകയും ആരോഗ്യമന്ത്രിയായി സേവനമനുഷ്ടിക്കുകയും ചെയ്തിരുന്ന കെ.ജി. രോഹിതാക്ഷൻ കർത്ത ( കെ.ജി.ആർ. കർത്താ ), കമ്യൂണിസ്റ്റ് പാർട്ടി നേതാവും ദേശാഭിമാനിയുടെ മുൻ ചീഫ് എഡിറ്ററുമായിരുന്ന പി. ഗോവിന്ദ പിള്ള , പ്രശസ്ത വിദ്യാഭ്യാസ വിചക്ഷണൻ റവ.
കെ.സി. പൈലി എന്നിവരുടെ ജനനസ്ഥലം പുല്ലുവഴിയാണ്.
പ്രമുഖ നങ്ങേലിൽ ആയുർവേദ മർമ്മ ചികിത്സകർ  പുല്ലുവഴി നങ്ങേലിപ്പടിയിലുള്ള  തറവാട്ടിൽ നിന്നും ഉള്ളവരാണ്.
പ്രമുഖ  സാഹിത്യകാരൻ എം.പി. നാരായണപിള്ള പുല്ലുവഴിയിലാണ് ജനിച്ചത്.
കമ്മ്യൂണിസ്റ്റ് പാർട്ടിയുടെ മുതിർന്ന നേതാവ് എസ്.ശിവശങ്കരപ്പിള്ള (ഇടപ്പള്ളി ശിവൻ), പി.ആർ.ശിവൻ, മുൻ എംഎൽഎയും പ്രശസ്ത നാടക സംവിധായകനുമായ കാലടി ഗോപി എന്നിവരും പുല്ലുവഴിയിൽ നിന്നുള്ളവരായിരുന്നു.
മുഖ്യമന്ത്രി പി.കെ. വാസുദേവൻ നായർ പുല്ലുവഴിയിലായിരുന്നു താമസം.
ഇൻഡോർ റാണി എന്നറിയപ്പെടുന്ന വാഴ്ത്തപ്പെട്ട സിസ്റ്റർ റാണി മരിയ വട്ടലിൽ ഈ ഗ്രാമത്തിലാണ് ജനിച്ചത്.
പൊതുജനങ്ങളെ ജോലി ചെയ്യുന്നതിനും യാത്ര ചെയ്യുന്നതിനും ഷോപ്പിംഗിനും വിലക്കിക്കൊണ്ടുള്ള ഇന്ത്യയിലെ ഒരു പൊതു പണിമുടക്ക് സമ്പ്രദായമായ ഹർത്താലിനെതിരായ ഐക്യത്തിന്റെ പേരിൽ പുല്ലുവഴി ഗ്രാമം പ്രശസ്തമാണ്.
കേരളത്തിലെ ഹർത്താൽ രഹിത ഗ്രാമമായി അറിയപ്പെടുന്ന ഈ ഗ്രാമത്തിൽ ഹർത്താൽ ദിനം ഗ്രാമം വളരെ സജീവമാണ്.
ഗ്രാമത്തിലെ ആകെ ജനസംഖ്യ 12,841 പുരുഷന്മാരും 12,850 സ്ത്രീകളും ഉൾപ്പെടെ 25,691 ആയിരുന്നു.
ഇവിടെയുള്ള കുടുംബങ്ങളുടെ എണ്ണം 5,928 ആണ്.
ഗുരു ഹർ റായി ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഗുരു ഹർ റായി 16 January 1630 – 6 October 1661).
സിഖ് ഗുരു പരമ്പരയിലെ ഏഴാമത്തെ ഗുരു.
പിതാമഹനും ആറാം ഗുരുവും ആയിരുന്ന ഹർ ഗോബിന്ദിന്റെ നിര്യാണത്തെ തുടർന്നാണ് സ്ഥാനാരോഹണം.
31ആം വയസ്സിൽ മരണമടയുന്നതിനു മുമ്പ് ഹർ റായി തന്റെ ഇളയ പുത്രനും അഞ്ചു വയസ്സുകാരനുമായിരുന്ന ഹർ കിഷനെ  പിൻഗാമിയായി നിശ്ചയിക്കുകയായിരുന്നു
അറാം ഗുരുവായിരുന്ന ഹർ ഗോബിന്ദിന്റെ മകൻ ബാബ ഗുർദിതയുടെ മകനാണ് ഹർ റായി.
മാതാവ് നിഹൽ കൗർ.
മാത കിഷൻ കൗർ  ആണ് ഭാര്യ.